als_Latn dik_Latn sag_Latn
Më se 1,500 vetë janë lënduar nga paniku në qytetin italian verior, Torino, gjatë shikimit të ndeshjes futbollistike Juventus – Real Madridi, në një ekran të madh, kanë thënë autoritetet.
Incidetni ndodhi mbrëmë vonë, derisa mijëra simpatizues po e shikonin takimin final të Kupës së Kampionëve, Juventus – Reali, që po zhvillohej në Kardif të Uelsit.
Dueli përfundoi me fitoren e Real Madridit me rezultat 4:1.
Dhjetë minuta para përfundimit të ndeshjes, masa e njerëzve ka filluar të lëvizë me shpejtësi nga sheshi qendror i Torinos, duke u përplasur në barrierat kufizuese.
Tre vetë, përfshirë një djalosh, janë në gjendje serioze shëndetësore, por lëndimet nuk janë rrzik për jetën e tyre.
Qartazi, paniku ishte shkaktuar nga fishekzjarret, pas të cilave një ose më tepër njerëz kanë brohoritur se kishte eksploduar një bombë.
als_Latn als_Latn als_Latn als_Latn als_Latn als_Latn